O‘zbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalariga (O‘zR AQ-91) o‘zgartirish va qo‘shimchalar kiritish haqida

Vazirlar Mahkamasining 2004-yil 26-fevraldagi 90-sonli qarori bilan tasdiqlangan O‘zbekiston Respublikasi Parvozlar xavfsizligini nazorat qilish davlat inspeksiyasi to‘g‘risidagi nizomga muvofiq buyuraman:
 1. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2007-yil 12-sentabrdagi 141-sonli buyrug‘i (O‘zbekiston Respublikasi qonun hujjatlari to‘plami, 2007-y., 41-42-son, 420-modda) bilan tasdiqlangan O‘zbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalariga (O‘zR AQ-91) (ro‘yxat raqami 1723, 2007-yil 29-sentabr) ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. I bobda:
 a) 1-paragrafda:
 “Tog‘ aerodromi” degan atama quyidagi tahrirda bayon etilsin:
 “Tog‘ aerodromi — aerodrom nazorat nuqtasidan 25 km (13,5 d.mili) radiusda 500 metr (1650 fut) va undan ortiq balandliklarga ega bo‘lgan notekis relyefda joylashgan aerodrom, shuningdek dengiz sathidan 1000 metr (3300 fut) va undan ortiq balandlikda joylashgan aerodrom.”;
 “Ko‘tarilish masofa” degan atama quyidagi tahrirdagi “Ko‘tarilish masofasi” degan atama bilan almashtirilsin:
 “Ko‘tarilish masofasi — HK start nuqtasidan boshlab gorizontal yo‘nalishda start nuqtasi sathidan 10,7 metr (35 fut) balandlikka ko‘tarilguncha bosib o‘tgan masofa.”;
 “Standart atmosferada dengizning o‘rtacha darajasiga (QNN) keltirilgan aerodrom bosimi” degan atamaning nomi quyidagi tahrirda bayon etilsin:
 “Standart atmosfera bo‘yicha dengizning o‘rtacha darajasiga keltirilgan aerodrom bosimi (QNN)”;
 “Zaxira aerodromi” degan atama quyidagi tahrirda bayon etilsin:
 “Zaxira aerodromi — HKning texnik tasnifiga va foydalanishning har qanday vaqtida ish holatida bo‘ladigan, xizmat ko‘rsatishning muhim turlari va vositalarini o‘z ichiga olgan, mo‘ljallangan aerodromgacha uchib borish imkoni bo‘lmasa yoki maqsadga muvofiq bo‘lmasa yoxud unda qo‘nish imkoni bo‘lmasa HK uchib borishi mumkin bo‘lgan aerodrom. 
 Zaxira aerodromlariga quyidagilar taalluqli bo‘ladi:
 uchishdagi zaxira aerodromi — HK uchib chiqqanidan so‘ng bunga zarurat tug‘iladigan bo‘lsa, HK uchib chiqqan aerodromga qaytib qo‘nishning iloji bo‘lmasa HK qo‘nishni amalga oshirishi mumkin bo‘ladigan zaxira aerodromi;
 yo‘nalishdagi zaxira aerodromi — yo‘nalish bo‘yicha parvozi chog‘ida bunga zarurat tug‘ilganida HK qo‘nishni amalga oshirishi mumkin bo‘lgan aerodrom; 
 nazarda tutilgan joydagi zaxira aerodromi — belgilangan aerodromda qo‘nishni amalga oshirishning iloji bo‘lmaganda yoki bu maqsadga muvofiq bo‘lmaganda HK qo‘nishi mumkin bo‘ladigan aerodrom.”;
 “Zaxira aerodromi” degan atamadan keyin quyidagi tahrirdagi “Zaxira aerodromiga ketish mumkin bo‘lgan maksimal vaqt” degan atama bilan to‘ldirilsin:
 “Zaxira aerodromiga ketish mumkin bo‘lgan maksimal vaqt — yo‘nalishdagi qandaydir nuqtadan yo‘nalishdagi zaxira aerodromigacha uchish vaqti bilan ifodalangan maksimal masofa.”;
 “Samolyotning qo‘nishga kirishi” degan atama quyidagi tahrirdagi “Qo‘nishga kirish” degan atama bilan almashtirilsin:
 “Qo‘nishga kirish — parvozning parvoz konfiguratsiyasi balandligidan qo‘nishga kirish konfiguratsiyasining UQY sathidan 15 metr (50 fut) (kirish tezligi 200 km/soat (110 uz) bo‘lgan samolyotlar uchun 9 metr (30 fut)) gacha bo‘lgan bosqichi.”;
 “Tog‘li joy” degan atama quyidagi tahrirda bayon etilsin:
 “Tog‘li joy — notekis relyefli, 25 km (13,5 d.mili) radiusda nisbiy balandlik o‘zgarishi 500 metr (1650 fut) va undan ortiq bo‘lgan, shuningdek dengiz sathidan 1000 metr (3300 fut) va undan ortiq bo‘lgan joy.”;
 “Qirlik joy” degan atama quyidagi tahrirda bayon etilsin:
 “Qirlik joy — notekis relyefli, 25 km (13,5 d.mili) radiusda nisbiy balandlik o‘zgarishi 200 metrdan 500 metrgacha (660 futdan 1650 futgacha) bo‘lgan joy.”;
 “Tekislik joy” degan atama quyidagi tahrirda bayon etilsin:
 “Tekislik joy — 25 km (13,5 d.mili) radiusda nisbiy balandlik o‘zgarishi 200 metrgacha (660 futgacha) bo‘lgan joy.”;
 “To‘siqlar ustidan uchib o‘tishning minimal xavfsiz balandligi” degan atama “2 metrdan” degan so‘zlardan keyin “(7 futdan)” degan so‘zlar bilan to‘ldirilsin;
 “Minimal pastlashish balandligi (MPB)” degan atama “2 metrdan” degan so‘zlardan keyin “(7 futdan)” degan so‘zlar bilan to‘ldirilsin;
 “Parvozdagi ish vaqti” degan atamadan keyin quyidagi mazmundagi “EDTO (extended diversion time operation) kritik muhim tizimi” degan atama bilan to‘ldirilsin:
 “EDTO (extended diversion time operation) kritik muhim tizimi — HK tizimi bo‘lib, uning ishlashi yomonlashsa EDTO parvozlari xavfsizligiga jiddiy ta’sir o‘tkazishi mumkin yoki uning to‘xtovsiz ishlashi EDTO parvozlarini amalga oshirishda uchish va qo‘nishda juda muhim o‘rin tutadi.”;
 “Ikki dvigatelli samolyot parvozining orttirilgan uzoqligi (ETOPS — extended range operations with two engine airplanes)” degan atama chiqarib tashlansin;
 “Qo‘nishga kirishishning tahliliy vaqti” degan atamadan keyin quyidagi mazmundagi “Zaxiradagi aerodromgacha uzaytirilgan vaqt bilan bog‘liq bo‘lgan parvozni amalga oshirish (EDTO)” degan atama bilan to‘ldirilsin:
 “Zaxiradagi aerodromgacha uzaytirilgan vaqt bilan bog‘liq bo‘lgan parvozni amalga oshirish (EDTO) — ikki yoki undan ortiq gaz turbinali dvigatelli HKlarining yo‘nalishdagi zaxira aerodromigacha bo‘lgan vaqt ostona vaqtidan oshgan vaqtdagi har qanday parvozi.”; 
 “Ostona vaqti” degan atama quyidagi tahrirdagi “Chegaralangan vaqt” degan atama bilan almashtirilsin:
 “Chegaralangan vaqt — O‘zbekiston Respublikasi Parvozlar xavfsizligini nazorat qilish davlat inspeksiyasi (bundan buyon matnda O‘zbekiston Respublikasi Davavianazorat deb yuritiladi) tomonidan tasdiqlangan ekspluatant tomonidan o‘rnatilgan yo‘nalishdagi zaxira aerodromigacha bo‘lgan vaqt bilan ifodalangan masofa.”;
 “Qo‘nish oraliq masofa” degan atama quyidagi tahrirdagi “Qo‘nish oraliq masofasi” degan atama bilan almashtirilsin:
 “Qo‘nish oraliq masofasi –HK 15 metr (50 fut) (tezligi 200 km/s (110 uz) dan kam HK uchun 9 metr (30 fut) balandlikdan batamom to‘xtagunga qadar bosib o‘tgan masofa.”;
 “Shamol harakati” degan atama quyidagi tahrirda bayon etilsin:
 “Shamol harakati — havodagi shamolning kuchi va tezligining o‘zgarishi, tepaga va pastga yo‘nalgan havo harakati (30 m (100 fut) balandlikda 2 m/sek. (4 uz) sekin, 2 — 4 m/sek. (4 — 8 uz) o‘rtacha, 4 — 6 m/sek. (8 — 12 uz) kuchli va 6 m/sek.dan ortiq (12 uz) juda kuchli).;
 “Murakkab meteo sharoit” degan atamada “200 m.” degan so‘zlar “200 metr (660 fut)” degan so‘zlar bilan almashtirilsin;
 “O‘tish esheloni” degan atama quyidagi tahrirda bayon etilsin:
 “O‘tish esheloni — HK barometrik balandlik o‘lchagich (altimetr) shkalasini 760 mm.s.u.ni (1013.2 mbar (QNE)) asosidagi o‘lcham bosimidan standart atmosfera bo‘yicha dengizning o‘rtacha darajasiga keltirilgan aerodrom bosimiga (QNN) yoki so‘rov asosida aerodromdagi atmosfera bosimiga (QFE) o‘tkazish esheloni. O‘tish esheloni aerodrom hududidagi (aerouzel, HXB rayoni qismidagi) eng pastki eshelonini ko‘rsatadi.”.
 b) 2-paragraf quyidagi mazmundagi “dengiz mili” va “uzel” degan qisqartmalar bilan to‘ldirilsin:
 “dengiz mili — d.mili”;
 “uzel — uz”.
 2. 99-band quyidagi tahrirda bayon etilsin:
 “99. Aerodrom hududida binolar, inshootlar, aloqa liniyalari, yuqori kuchlanishli elektr uzatish, radiotexnika liniyalari va HKlari parvoziga xavf tug‘dirishi yoki aerodromlarning radiotexnik aloqalarining normal ishlashi uchun xalaqit berishi mumkin bo‘lgan boshqa obyektlarni joylashtirish O‘zbekiston Respublikasi Vazirlar Mahkamasining 2014-yil 11-avgustdagi 226-son qarori bilan tasdiqlangan Parvozlar xavfsizligiga taxlid solishi mumkin bo‘lgan faoliyatni amalga oshirish uchun ruxsatnoma berish tartibi to‘g‘risida nizomga muvofiq amalga oshiriladi.”.
 3. 126-band quyidagi tahrirda bayon etilsin:
 “126. Murakkab meteorologik sharoitlarda parvozlarning xavfsizligini va samaradorligini ta’minlash uchun qo‘nish va qo‘nishlar uchun aniq kirishning ICAO bo‘yicha toifalari o‘rnatiladi:
 a) ICAO I toifasi — qo‘nish uchun aniq kirish va uskunalar bo‘yicha qo‘nish uchun qaror qabul qilish balandligi kamida 60 metr (200 fut) va (yoki) ko‘rish uzoqligi kamida 800 metr yoxud uchish-qo‘nish yo‘lakchasidagi ko‘rish uzoqligi kamida 550 metr bo‘lganda;
 b) ICAO II toifasi — qo‘nish uchun aniq kirish va uskunalar bo‘yicha qo‘nish qaror qabul qilish balandligi 60 metrdan (200 futdan) kam, lekin 30 metrdan (100 futdan) ko‘p va uchish-qo‘nish yo‘lakchasidagi ko‘rish uzoqligi kamida 300 metr bo‘lganda;
 v) ICAO IIIa toifasi — qo‘nish uchun aniq kirish va uskunalar bo‘yicha qo‘nish qaror qabul qilish balandligi 30 metrdan (100 futdan) kam yoki qaror qabul qilish balandligi cheklanmagan va uchish-qo‘nish yo‘lakchasidagi ko‘rish uzoqligi kamida 175 metr bo‘lganda;
 g) ICAO IIIv toifasi — qo‘nish uchun aniq kirish va uskunalar bo‘yicha qo‘nish qaror qabul qilish balandligi 15 metrdan (50 futdan) kam yoki qaror qabul qilish balandligi cheklanmagan va uchish-qo‘nish yo‘lakchasidagi ko‘rish uzoqligi 175 metrdan kam, lekin 50 metrdan ko‘p bo‘lganda;”
 d) ICAO IIIs toifa — qo‘nish uchun aniq kirish va uskunalar bo‘yicha qo‘nish qaror qabul qilish balandligi va uchish-qo‘nish yo‘lakchasidagi ko‘rish uzoqligi cheklanmaganda.”.
 4. 130-bandda:
 “a” kichik bandda “30 m” degan so‘zlar “30 metr (100 fut)” degan so‘zlar bilan almashtirilsin;
 “b” kichik band “200 metrgacha” degan so‘zlardan keyin “(600 futgacha)” degan so‘zlar bilan to‘ldirilsin.
 5. 131-band “200 metr” degan so‘zlardan keyin “(660 fut)” degan so‘zlar bilan to‘ldirilsin.
 6. 132-band “200 metrdan” degan so‘zlardan keyin “(660 futdan)” degan so‘zlar bilan to‘ldirilsin.
 7. 138-band quyidagi tahrirda bayon etilsin:
 “138. Havo trassasining kengligi, qoida tariqasida, 10 km (5,4 d.mili) qilib belgilanadi. Alohida hollarda, RTV yetarlicha ta’minlanmagan hududlarda havo trassasining kengligi 20 km gacha (10,8 d.miligacha) kengaytirilishi mumkin.”.
 8. 140-bandda:
 “a” kichik band “10 km” degan so‘zlardan keyin “(5,4 d.mili)” degan so‘zlar bilan to‘ldirilsin;
 “b” kichik band “4 km.gacha” degan so‘zlardan keyin “(2,2 d.miligacha)” degan so‘zlar bilan to‘ldirilsin.
 9. 141-bandda:
 “a” kichik band “5 km.dan” degan so‘zlardan keyin “(2,7 d.milidan)” degan so‘zlar bilan to‘ldirilsin;
 “b” kichik band “2 km.dan” degan so‘zlardan keyin “(1 d.milidan)” degan so‘zlar bilan to‘ldirilsin.
 10. 290-bandning “b” va “v” kichik bandlari “550 km/soat” degan so‘zlardan keyin “(297 uz)” degan so‘zlar bilan to‘ldirilsin.
 11. 294-bandning “b” kichik bandi “300 km” degan so‘zlardan keyin “(162 uz)” degan so‘zlar bilan to‘ldirilsin.
 12. 295-bandning “a” kichik bandi “550 km dan” va “450 km dan” degan so‘zlardan keyin tegishlicha “(297 uz.dan)” va “(245 uz.dan)” degan so‘zlar bilan to‘ldirilsin.
 13. 296-band “300 metrdan” degan so‘zlardan keyin “(1000 futdan)” degan so‘zlar bilan to‘ldirilsin.
 14. 298-band “300 km.” va “500 metr” degan so‘zlardan keyin “(162 uz)” va “(0,3 d.mili)” degan so‘zlar bilan to‘ldirilsin.
 15. 299 va 301-bandlar “500 metr” degan so‘zlardan keyin “(0,3 d.mili)” degan so‘zlar bilan to‘ldirilsin.
 16. 326-bandning “d” kichik bandi quyidagi tahrirda bayon etilsin:
 “d) ikkita gaz turbinali dvigatelga ega HKda EDTO qoidalari bo‘yicha parvoz qilinganda, zaxiradagi aerodromlarni tanlash ekspluatantning EDTO (EDTO MANUAL) bo‘yicha parvoz qilish haqidagi qo‘llanmasiga muvofiq amalga oshiriladi.”.
 17. 329-band quyidagi tahrirda bayon etilsin:
 “329. UPQ bo‘yicha parvozlarda manzil uchun zaxira aerodrom sifatida shunday aerodrom tanlanishi mumkinki, unda uchib kelish vaqtiga kelib quyidagilar prognoz qilinayotgan bo‘lsa:
 a) bulutlarning pastki chegarasi balandligi minimumdan 50 metr (165 fut) va ko‘rish uzoqligi 500 metr baland bo‘lsa;
 b) bulutlarning pastki chegarasi balandligi 90 metrdan (300 futdan) va ko‘rish uzoqligi 1000 metrdan kam emas — agar aerodrom toifalashtirilgan minimum bo‘yicha foydalanishga qo‘yilgan bo‘lsa, komandir va HK esa ushbu toifaga mos keladigan tegishli toifa yoki minimum bo‘yicha parvozlarga qo‘yilgan bo‘lsa;
 v) bulutlarning pastki chegarasi balandligi minimumdan 100 metr (330 fut) va ko‘rish 1000 metrdan baland — tanlangan zaxira aerodromi manzil aerodromidan ko‘pi bilan 50 km (27 d.mili) masofada joylashgan bo‘lsa.”.
 18. 331-band quyidagi tahrirda bayon etilsin:
 “331. Uchib ketish uchun zaxira aerodromi shunday tanlanishi kerakki, undagi haqiqiy ob-havo va uchib kelish vaqtidagi ob-havo qo‘nish uchun belgilangan minimumdan past bo‘lmasligi, parvoz boshlangan aerodromdan ungacha uchib borish masofasi barcha hollarda quyidagicha bo‘lishi lozim: 
 a) ikkita dvigatelga ega HK uchun: 1 ta to‘xtab qolgan dvigateli bilan kreyser tezligidagi parvoz vaqti 1 soat ekvivalentidan uzoq bo‘lmagan masofa, HK foydalanish bo‘yicha qo‘llanmaga muvofiq, amaldagi uchish og‘irligidan foydalanib shtil sharoitlariga va standart ob-havo sharoitlariga moslashgan sharoitda;
 b) uchta va undan ortiq dvigatelga ega HK uchun: kreyser tezligidagi parvoz vaqti 2 soat ekvivalentidan uzoq bo‘lmagan masofa, HK foydalanish bo‘yicha qo‘llanmaga muvofiq, amaldagi uchish og‘irligidan foydalanib shtil sharoitlariga va standart ob-havo sharoitlariga moslashgan sharoitda;
 v) zaxira aerodromiga ketish mumkin bo‘lgan maksimal vaqt doirasida joylashgan HK uchun: mazkur bandning “a” va “b” kichik bandlarida ko‘rsatilgan masofa bo‘yicha mezonlarga javob beradigan aerodrom mavjud bo‘lmagan, birinchi zaxira aerodromi amaldagi uchish og‘irligini hisobga olib zaxiradagi aerodromgacha ketadigan maksimal vaqt doirasida joylashgan sharoitda.”.
 19. 333-band quyidagi tahrirda bayon etilsin:
 “333. Quyidagi hollarda HK komandiriga zaxira aerodromi yoki parvoz boshlangan aerodromga ketish chegarasini hisobga olib uchish to‘g‘risida qaror qabul qilish huquqi beriladi:
 zaxiradagi aerodrom belgilanganda;
 ketish chegarasidan manzil yoki zaxira aerodromigacha bo‘lgan parvoz davomiyligi hisob-kitob bo‘yicha ikki soatdan oshmasa;
 HK ekipajiga qo‘nish davrida metereologik sharoit va parvozni amalga oshirish xususiyati hamda yo‘nalishdagi qo‘nish aerodromi haqidagi ma’lumot taqdim etilganda.
 Ekspluatant tomonidan HKlarning parvoz-dispetcherlik kuzatuvi, parvozni amalga oshirish uchun xodimlar va uchuvchilar tayyorlash dasturi hamda ekspluatatsiya protsedurasi ustidan ekspluatatsiya nazorati o‘rnatiladi.”.
 20. 334-bandning “b” kichik bandi “150 metrdan” degan so‘zlardan keyin “(500 futdan)” degan so‘zlar bilan to‘ldirilsin.
 21. 337-bandda:
 “a” kichik band “5 km” degan so‘zlardan keyin “(2,7 d.mili)” degan so‘zlar bilan to‘ldirilsin;
 “b” kichik band “2 km” degan so‘zlardan keyin “(1 d.mili)” degan so‘zlar bilan to‘ldirilsin.
 22. 338-band “50 metr” degan so‘zlardan keyin “(165 fut)” degan so‘zlar bilan to‘ldirilsin.
 23. Quyidagi mazmundagi 342-band bilan to‘ldirilsin:
 “342. Yo‘nalishdagi zaxira aerodromigacha bo‘lgan vaqt chegaralangan vaqtdan oshgan ikki yoki undan ortiq gaz turbinali dvigatelli HKning har qanday parvozi zaxira aerodromigacha uzaytirilgan vaqt bilan bog‘liq bo‘lgan parvozni amalga oshirish (EDTO) hisoblanadi.
 Bunday parvozlarni amalga oshiradigan HK uchun chegaralangan vaqt va zaxira aerodromiga ketish vaqti ekspluatant tomonidan belgilanadi. Bunda dvigatel tizimining ishonchliligi, EDTO parvozi uchun HK turining uchishga yaroqliligi haqidagi guvohnoma, EDTO texnik xizmat ko‘rsatish dasturi hisobga olinishi hamda vaqt chegarasi bo‘lmasligi kerak.
 Parvoz vaqti chegaralangan vaqtdan oshgan taqdirda, agar zaxira aerodromi yaroqliligi belgilangan bo‘lsa va oxirgi ma’lumot ulardagi sharoit kutilgan vaqtda o‘rnatilgan talablarga javob berishini ko‘rsatsa, parvoz davom ettiriladi. Agar ushbu aerodromlarga kutilgan vaqtda xavfsiz kirish uchun sharoitda qandaydir to‘sqinliklar bo‘lsa, zaxiradagi amaliyot rejasi qabul qilinadi.”.
 24. 343-bandning “a” kichik bandi quyidagi tahrirda bayon etilsin: 
 “a) aerodrom hududida, aerodromdagi parvozlar doirasi chegarasida, o‘tish balandligida va pastda — standart atmosfera bo‘yicha dengizning o‘rtacha darajasiga keltirilgan aerodrom bosimi (QNN) yoki so‘rov asosida aerodromdagi atmosfera bosimi (QFE) qiymati bo‘yicha;”.
 25. 344 — 347-bandlar quyidagi tahrirda bayon etilsin:
 “344. Eshelonda parvoz qilish uchun barometrik balandlik o‘lchagichining shkalasini standart atmosfera bo‘yicha dengizning o‘rtacha darajasiga keltirilgan aerodrom bosimi (QNN) yoki aerodromdagi atmosfera bosimi (QFE) qiymatidan 760 mm. s. ust.ga (QNE (1013,2 mbarga)) teng bosimga o‘tkazish o‘tish balandligi kesib o‘tilayotgan vaqtda amalga oshiriladi.
 345. Qo‘nishni boshlash oldidan barometrik balandlik o‘lchagichining shkalasini 760 mm. s. ust.dan (QNE (1013,2 mbardan) qo‘nish aerodromining standart atmosfera bo‘yicha dengizning o‘rtacha darajasiga keltirilgan aerodrom bosimi (QNN) yoki so‘rov asosida aerodromdagi atmosfera bosimi (QFE) qiymatiga HHB organi dispetcherining yanada pasayish to‘g‘risidagi ruxsatidan so‘ng o‘tish eshelonida amalga oshiriladi.
 346. Yo‘nalish bo‘ylab parvozda quyi eshelondan past balandlikda barometrik balandlik o‘lchagichning bosim shkalasini standart atmosfera bo‘yicha dengizning o‘rtacha darajasiga keltirilgan aerodrom bosimidan (QNNdan) yoki aerodromdagi atmosfera bosimidan (QFEdan) yo‘nalish bo‘yicha dengiz sathiga keltirilgan minimal atmosfera bosimiga o‘tkazish fazoga ko‘tarilish zonasidan va qo‘nish zonasidan (parvozlarning aerodrom doirasidan) chiqqandan keyin amalga oshiriladi.
 347. Aerodromga yaqinlashganda quyi eshelondan past balandlikda barometrik balandlik o‘lchagichning bosim shkalasini yo‘nalish bo‘yicha dengiz sathiga keltirilgan minimal atmosfera bosimidan standart atmosfera bo‘yicha dengizning o‘rtacha darajasiga keltirilgan aerodrom bosimiga (QNNga) yoki so‘rov asosida aerodromdagi atmosfera bosimiga (QFEga) o‘tkazish fazoga ko‘tarilish zonasiga va qo‘nish zonasiga kirganda (aerodrom doirasidagi parvozlarda) amalga oshiriladi.”.
 26. 353-band quyidagi tahrirda bayon etilsin:
 “353. Har bir aerodrom uchun uskunalar bo‘yicha minimal xavfsiz parvoz balandligi belgilanadi, u avariya vaziyatlarida qo‘nishni boshlash sxemasi chegarasidan chiqishda pasayish uchun foydalanilishi mumkin va joy relyefi va undagi sun’iy to‘siqlarning eng yuqori nuqtasidan 300 metr (1000 fut) balandlikda, aerodromning nazorat nuqtasidan 46 km (25 d.mili) radiusda haqiqiy parvoz balandligining minimal zaxirasini ta’minlashi kerak. Agar joy relyefidagi balandliklar farqi undagi sun’iy to‘siqlarni hisobga olgan holda 100 metrdan (330 futdan) oshmasa, butun aerodrom hududi uchun yagona minimal xavfsiz balandlik belgilanadi. Balandliklar orasidagi farq katta bo‘lsa, aerodrom hududi sektorlarga bo‘linadi va har bir sektor uchun minimal xavfsiz balandlik o‘rnatiladi.”.
 27. 358-band quyidagi tahrirda bayon etilsin:
 “358. Xavfsiz parvoz balandligini hisoblashda joy relyefining va sun’iy to‘siqlarning oshishini hisobga olish yo‘lagi quyidagicha bo‘lishi lozim:
 a) uchish va qo‘nish zonasida yo‘nalish o‘qidan ikki tomonga qarab:
 UPQ bo‘yicha parvozlarda 10 km dan (5,4 d.milidan);
 VPQ bo‘yicha parvozlarda 5 km dan (2,7 d.milidan);
 b) aerodrom hududlari chegaralarida, kirish, chiqish yo‘laklarida, shuningdek belgilangan yo‘nalishlarda: 
 UPQ bo‘yicha parvozlarda va radiolokatsion nazorat bo‘lganda yo‘nalish o‘qidan ikki tomonga qarab 10 km dan (5,4 d.milidan), radiolokatsion nazorat bo‘lmaganda 25 km dan (13,5 d.milidan);
 VPQ bo‘yicha parvozlarda yo‘lak kengligi chegarasida;
 v) havo trassalari, 1-toifali MHY va belgilangan yo‘nalishlarda (aerodrom hududidan tashqari):
 UPQ bo‘yicha parvozlarda yo‘nalish o‘qidan ikki tomonga qarab 25 km dan (13,5 d.milidan);
 VPQ bo‘yicha parvozlarda yo‘lak kengligi chegarasida (MHY, belgilangan yo‘nalishlarda);
 g) VPQ bo‘yicha trassadan tashqari (birinchi va ikkinchi toifadagi MHYdan tashqari) parvozlar bajarilganda: 
 eshelonlarda yo‘nalish o‘qidan ikki tomonga qarab 5 km dan (2,7 d.milidan);
 quyi eshelondan pastda yo‘nalish o‘qidan ikki tomonga qarab 2 km dan (1 d.milidan).”.
 28. 359-band “300 km” degan so‘zlardan keyin “(162 uz)” degan so‘zlar bilan to‘ldirilsin.
 29. 364-band “30 km” degan so‘zlardan keyin “(16,2 d.mili)” degan so‘zlar bilan to‘ldirilsin.
 30. 365 va 366-bandlar quyidagi tahrirda bayon etilsin:
 “365. Vertikal eshelonlash intervallari quyidagicha o‘rnatiladi: 
 a) 30 eshelondan (900 metr) 410 eshelongacha (12500 metr) — 300 metrdan (1000 futdan) kam bo‘lmagan;
 b) 410 eshelon (12500 metr) va undan yuqori eshelon — 600 metrdan (2000 futdan) kam bo‘lmagan;
 v) tovushdan yuqori tezlikda parvozlarni bajaradigan HK bilan boshqa HK o‘rtasida — 1200 metr (4000 fut).
 366. Quyi eshelondan pastdagi parvozlarda quyi eshelonlar bilan parvoz balandligi o‘rtasidagi vertikal masofa 300 metrdan (1000 futdan) kam bo‘lmasligi kerak.
 Quyi eshelondan pastdagi balandliklarda HKlarining VPQ bo‘yicha tezligi soatiga 300 km/soatdan (162 uz.dan) ortiq bo‘lmagan parvozlari har 150 metrda (500 futda), tezligi soatiga 300 km/soatdan (162 uz.dan) ortiq parvozlarda va boshqa barcha holatlarda — har 300 metrda (1000 futda) eshelonlanadi.”.
 31. 367-band “300 metrdan” degan so‘zlardan keyin “(1000 futdan)” degan so‘zlar bilan to‘ldirilsin.
 32. 369-band “20 km” degan so‘zlardan keyin “(10,8 d.mili)” degan so‘zlar bilan to‘ldirilsin.
 33. 372-band “2 km” degan so‘zlardan keyin “(1 d.mili)” degan so‘zlar bilan to‘ldirilsin.
 34. 373, 374 va 375-bandlar quyidagi tahrirda bayon etilsin:
 “373. VPQ bo‘yicha parvozlarda bo‘ylama eshelonlashning minimal intervallari boshqa HK band qilib turgan parvoz eshelonini (balandligini) kesib o‘tish chog‘ida, shuningdek bitta eshelondagi boshqa HKning parvoz yo‘nalishini kesib o‘tishda quyidagicha bo‘lishi kerak: 
 a) parvoz tezligi soatiga 300 km (162 uz) va undan past bo‘lgan HKlari uchun — 2 km (1 d.mili);
 b) parvoz tezligi soatiga 301 — 550 km (163 — 297 uz) bo‘lgan HKlari uchun — 5 km (2,7 d.mili).
 374. UPQ bo‘yicha va VQK qoidalari bo‘yicha parvozlarda, uzluksiz radiolokatsion nazorat mavjud bo‘lganda, bitta eshelonda (balandlikda) bitta yo‘nalish bo‘ylab ketayotgan HKlari o‘rtasida bo‘ylama eshelonlashning minimal intervallari quyidagicha bo‘lishi kerak:
 a) havo trassalarida, MHY va belgilangan yo‘nalishlarda — 30 km (16,2 d.mili); 
 b) yaqinlashish zonalarida — 20 km, (10,8 d.mili) HHB ATdan foydalanilganda — 10 km (5,4 d.mili); 
 v) uchish va qo‘nish zonasida — uchish og‘irligi 136 tonna va undan katta bo‘lgan HKlarining ortidan ketayotgan barcha HKlari uchun 10 km (5,4 d.mili), boshqa barcha hollarda 5 km (2,7 d.mili).
 375. UPQ bo‘yicha parvozlarda radiolokatsion nazorat qo‘llanilganda bo‘ylama eshelonlashning minimal intervallari quyidagicha bo‘lishi lozim:
 a) bitta eshelonda (balandlikda) bitta yo‘nalishda ketayotgan HKlari o‘rtasida:
 rayon dispetcherlik xizmatida (HXXK yo‘nalishlarda va ulardan tashqari yo‘nalishlarda) — 30 km (16,2 d.mili), HHB avtomatlashtirilgan tizimi yoki avtomatlashtirilgan ish joylaridan foydalanilganda — 20 km (10,8 d.mili); 
 yaqinlashish dispetcherlik xizmatida (aerodrom hududida (yaqinlashish zonasida)) — 20 km (10,8 d.mili), HHB avtomatlashtirilgan tizimi yoki avtomatlashtirilgan ish joylaridan foydalanilganda — 10 km (5,4 d.mili);
 aerodrom dispetcherlik xizmatida (uchish va qo‘nish zonasida) 136 tonna va undan ortiq uchish og‘irligiga ega bo‘lgan HKlaridan keyin boshqa HKlari uchun — 10 km (6 d.mili), boshqa barcha holatlarda — 5 km (2,7 d.mili); 
 b) HKlari orasida boshqa band qilib turgan qarama-qarshi eshelonni (balandlikni) kesib o‘tish chog‘ida: 
 rayon dispetcherlik xizmatida (yo‘nalishlarda va yo‘nalishlardan tashqari) — 10 km li (5,4 d.mili) intervalga rioya etgan holda 30 km (16,2 d.mili), HHB avtomatlashtirilgan tizimi yoki avtomatlashtirilgan ish joylaridan foydalanilganda — 30 km (16,2 d.mili), HK ajrashish vaqtida o‘rnatilgan vertikal eshelonlar intervallarini ta’minlash sharti bilan;
 yaqinlashish dispetcherlik xizmatida (aerodrom hududida, yaqinlashish zonasida) –30 km (16,2 d. mili), HHB avtomatlashtirilgan tizimi yoki avtomatlashtirilgan ish joylaridan foydalanilganda –20 km (10,8 d.mili), HK ajrashish vaqtida o‘rnatilgan vertikal eshelonlar intervallarini ta’minlash sharti bilan;
 aerodrom dispetcherlik xizmatida (uchish va qo‘nish zonasida) 20 km (10,8 d.mili). HHB avtomatlashtirilgan tizimi yoki avtomatlashtirilgan ish joylaridan foydalanilganda 30 km.li (16,2 d.mili) intervalga rioya etgan holda –15 km (8 d.mili), HK ajrashish vaqtida o‘rnatilgan vertikal eshelonlar intervallarini ta’minlash sharti bilan;
 v) HKlari orasida boshqa HK band qilib turgan yo‘ldosh eshelonni (balandlikni) kesib o‘tish chog‘ida:
 rayon dispetcherlik xizmatida (HXXK yo‘nalishlarda va ulardan tashqari yo‘nalishlarda) va yaqinlashish dispetcherlik xizmatida (aerodrom hududida, yaqinlashish zonasida) — 20 km (10,8 d.mili), HHB avtomatlashtirilgan tizimi yoki avtomatlashtirilgan ish joylaridan foydalanilganda — 10 km (5,4 d.mili);
 aerodrom dispetcherlik xizmatida (uchish va qo‘nish zonasida) — 10 km (5,4 d.mili);
 g) bitta eshelonda (balandlikda) kesishadigan yo‘nalishlar bo‘ylab ketayotgan HKlari o‘rtasida (kesishish burchaklari 45°dan 135°gacha va 225°dan 315°gacha bo‘lganda), shuningdek kesishish (balandlik) boshqa HK bilan band bo‘lgan eshelonni kesib o‘tishda:
 rayon dispetcherlik xizmatida (HXXK yo‘nalishlarda va ulardan tashqari yo‘nalishlarda) — 40 km (21,6 d.mili), HHB avtomatlashtirilgan tizimi yoki avtomatlashtirilgan ish joylaridan foydalanilganda — 30 km (16,2 d.mili);
 yaqinlashish dispetcherlik xizmatida (aerodrom hududida, yaqinlashish zonasida) — 30 km (16,2 d.mili), HHB avtomatlashtirilgan tizimi yoki avtomatlashtirilgan ish joylaridan foydalanilganda — 20 km (10,8 d.mili); 
 aerodrom dispetcherlik xizmatida (uchish va qo‘nish zonasida) — 10 km (5,4 d.mili).”.
 35. 379 va 380-bandlar quyidagi tahrirda bayon etilsin:
 “379. VPQ bo‘yicha bitta balandlikdagi parvozlarda yonlama eshelonlashning minimal intervallari:
 a) oldinda ketayotgan HKni quvib o‘tishda — 500 metr (0,3 d.mili);
 b) qarama-qarshi kelayotgan HK parvozida — 2 km (1 d.mili);
 v) quyi eshelondan past MHY bo‘yicha parvozlardagi ajratilgan yo‘nalishlarda — 5 km (2,7 d.mili).
 380. UPQ bo‘yicha parvozlarda, radiolokatsion nazorat qo‘llanilganda yonlama eshelonlashtirishning minimal intervallari quyidagicha bo‘lishi lozim:
 a) yo‘ldosh HK bilan band bo‘lgan eshelonni (balandlikni) kesib o‘tish chog‘ida:
 rayon dispetcherlik xizmatida (havo trassalarida, zonal navigatsiya yo‘nalishlarda, MHY va ulardan tashqari yo‘nalishlarda) va yaqinlashish dispetcherlik xizmatida (aerodrom hududida, yaqinlashish zonasida) — 10 km (5,4 d.mili); 
 aerodrom dispetcherlik xizmati (uchish va qo‘nish zonasida) — 10 km (5,4 d. mili), HHB avtomatlashtirilgan tizimi yoki avtomatlashtirilgan uskunalar kompleksidan foydalanilganda — 5 km (2,7 d.mili);
 b) boshqa HK band qilib turgan qarama-qarshi eshelonni (balandlikni) kesib o‘tish chog‘ida:
 rayon dispetcherlik xizmatida (havo trassalarida, zonal navigatsiya yo‘nalishlarda, MHY va ulardan tashqari yo‘nalishlarda) — 30 km li (16,2 d.mili) bo‘ylama intervalga rioya etgan holda 10 km (5,4 d.mili), HHB avtomatlashtirilgan tizimi yoki avtomatlashtirilgan uskunalar kompleksidan foydalanilganda — 10 km (5,4 d.mili);
 yaqinlashish dispetcherlik xizmatida (aerodrom hududida, yaqinlashish zonasida) va aerodrom dispetcherlik xizmatida (uchish va qo‘nish zonasida) — 10 km (5,4 d.mili);
 v) parallel havo trassalarining o‘qlari o‘rtasida masofa — 50 km (27 d.mili).”.
 36. 390-band “10 km” degan so‘zlardan keyin “(5,4 d.mili)” degan so‘zlar bilan to‘ldirilsin.
 37. 407-bandning “j” kichik bandi “5 km ga” degan so‘zlardan keyin “(2,7 d.miliga)” degan so‘zlar bilan to‘ldirilsin.
 38. 408-bandning “j” kichik bandi “4 km ni” degan so‘zlardan keyin “(2,2 d.milini)” degan so‘zlar bilan to‘ldirilsin.
 39. 414-band “25 km” degan so‘zlardan keyin “(13,5 d.mili)” degan so‘zlar bilan to‘ldirilsin.
 40. 479-bandning “a” kichik bandi “200 metr” degan so‘zlardan keyin “(660 fut)” degan so‘zlar bilan to‘ldirilsin.
 41. 488-band “200 metr” degan so‘zlardan keyin “(660 fut)” degan so‘zlar bilan to‘ldirilsin.
 42. 489-band quyidagi tahrirda bayon etilsin:
 “489. Havoga ko‘tarilgandan so‘ng balandlikka ko‘tarilish to‘g‘ri chiziq bo‘ylab quyidagidan kam bo‘lmagunga qadar amalga oshiriladi:
 a) 50 metr (165 fut) — aviatsiya ishlarini bajarishda HKlarida, agar bu turdagi ishlar uchun ishchi balandlik 50 metr (165 fut) va undan pastroq etib belgilangan bo‘lsa;
 b) 100 metr (330 fut) — doira bo‘ylab uchish tezligi 300 km/soat (162 uz) va undan kamroq bo‘lgan HKlarida;
 v) 200 metr (660 fut) — doira bo‘ylab uchish tezligi 300 km/soatdan (162 uz.dan) ortiq bo‘lgan HKlarida.”.
 43. 491-band “200 metr” va “200 metrdan” degan so‘zlardan keyin tegishlicha “(660 fut)” va “(660 futdan)” degan so‘zlar bilan to‘ldirilsin.
 44. 515-bandning “b” kichik bandi quyidagi tahrirda bayon etilsin:
 “b) o‘tish eshelonida barometrik balandlik o‘lchagich bosimining shkalasini standart atmosfera bo‘yicha dengizning o‘rtacha darajasiga keltirilgan aerodrom bosimiga (QNN) yoki so‘rov asosida aerodromdagi atmosfera bosimiga (QFE) o‘tkazishi, tog‘li aerodromlarda aerodromdagi atmosfera bosimi (QFE) bo‘yicha qo‘nishga kirayotganda, HHB organining dispetcheriga joriy balandlik haqida xabar berishi;”.
 45. 519-bandning “a” kichik bandi “200 metr” degan so‘zlardan keyin “(660 fut)” degan so‘zlar bilan to‘ldirilsin.
 46. 556-band “100 metrdan” va “10 metrdan” degan so‘zlardan keyin tegishlicha “(330 futdan)” va “(35 futdan)” degan so‘zlar bilan to‘ldirilsin.
 47. 582 va 583-bandlar quyidagi tahrirda bayon etilsin:
 “582. Aviatsiya ishlarini bajarish bo‘yicha parvozlar tekislik va tepalik joylarda ko‘rish uzoqligi 3000 metrdan kam bo‘lmaganda va bulutlar pastki chegarasi 150 metrdan (500 futdan) past bo‘lmaganda, shuningdek tog‘ oldi, tog‘li va parvozning eng chet nuqtasi tog‘ cho‘qqilaridan 5 km dan (2,7 d.milidan) kam bo‘lmagan uzoqlikda bo‘lgan platolarda VPQ bo‘yicha amalga oshiriladi.
 583. Tog‘ cho‘qqilaridan 5 km zonadagi uchastkalarga, shuningdek dengiz sathidan 2000 metr (6600 fut) balandlikda joylashgan tog‘li platolarga ishlov berishga ko‘rish uzoqligi 5000 metr va bulutlar pastki chegarasining balandligi 300 metrdan (1000 futdan) kam bo‘lmaganda, bulutlar pastki chegarasining balandligi parvoz balandligidan 100 metrdan (330 futdan) kam bo‘lmasligini ta’minlagan holda ruxsat etiladi.”.
 48. 584-band “100 metr” degan so‘zlardan keyin “(330 fut)” degan so‘zlar bilan to‘ldirilsin.
 49. 585-band “50 metr” degan so‘zlardan keyin “(165 fut)” degan so‘zlar bilan to‘ldirilsin.
 50. 592 va 593-bandlar quyidagi tahrirda bayon etilsin:
 “592. Uchastka chegaralarida turgan to‘siqlar uzra 10 metrdan (35 futdan) kam bo‘lmagan balandlikda, yuqori voltli EUT ustidan esa 20 metrdan (70 futdan) kam bo‘lmagan balandlikda uchib o‘tishga ruxsat etiladi.
 593. Elektr uzatish va samoviy aloqa tarmoqlari kesishgan uchastkalar ustidan uzatgichlar bo‘ylab shamol esayotgan tomonidan parvoz etishga: 
 a) shamol tezligi 5 m/s.gacha (10 uz.gacha) va 8 m/s (16 uz) bo‘lganda, uzatgichlardan 50 metrdan kam bo‘lmagan masofada;
 b) shamol tezligi 6 — 8 m/s (12 — 16 uz) bo‘lganda, uzatgichlardan 100 metrdan kam bo‘lmagan masofada ruxsat etiladi.”.
 51. 601-band “± 2 m/s” degan so‘zlardan keyin “(± 4 uz)” degan so‘zlar bilan to‘ldirilsin.
 52. 605-band “100 metr” va “200 metr” degan so‘zlardan keyin tegishlicha “(330 fut)” va “(660 fut)” degan so‘zlar bilan to‘ldirilsin.
 53. 606-band “50 metrdan” va “50 metr” degan so‘zlardan keyin tegishlicha “(165 futdan)” va “(165 fut)” degan so‘zlar bilan to‘ldirilsin.
 54. 609-bandda:
 “b” kichik band “75 metrgacha” degan so‘zlardan keyin “(250 futgacha)” degan so‘zlar bilan to‘ldirilsin;
 “v” kichik band “60 metrdan 100 metrgacha” degan so‘zlardan keyin “(200 futdan 330 futgacha)” degan so‘zlar bilan to‘ldirilsin.
 55. 613-band “50 metrdan” degan so‘zlardan keyin “(165 futdan)” degan so‘zlar bilan to‘ldirilsin.
 56. 614-band quyidagi tahrirda bayon etilsin:
 “614. Buyurtmachining kuzatuvchisi obyektni har tomonlama sinchiklab ko‘zdan kechirishi uchun to‘siqlar uzra 10 metrgacha (35 futgacha), yuqori voltli elektr uzatish tarmoqlarini ko‘zdan kechirishda esa to‘siqlar uzra 20 metrdan (70 futdan) kam bo‘lmagan balandlikda parvozni amalga oshirishga ruxsat etiladi.”.
 57. 615-band “50 metrdan” degan so‘zlardan keyin “(165 futdan)” degan so‘zlar bilan to‘ldirilsin.
 58. 616-band quyidagi tahrirda bayon etilsin:
 “616. Buyurtmachining kuzatuvchisi lokal obyektni, joy uchastkasini har tomonlama sinchiklab ko‘zdan kechirishi uchun HKni to‘siqlar uzra 10 metrgacha (35 futgacha), yuqori voltli elektr uzatish tarmoqlarini ko‘zdan kechirishda esa to‘siqlar uzra 20 metrdan (70 futdan) kam bo‘lmagan balandlikkacha pastlashiga ruxsat etiladi.”.
 59. 619-band quyidagi tahrirda bayon etilsin:
 “619. Yong‘inlar uzra parvozni amalga oshirishda yong‘inning chetroq qismida, daraxtlarning uchlari ustida, HK uchun 200 metrdan (660 futdan), vertolyotlar uchun 100 metrdan (330 futdan) past bo‘lmagan balandlikkacha pastlashga ruxsat etiladi.”.
 60. 634-band “150 metrdan” degan so‘zlardan keyin “(500 futdan)” degan so‘zlar bilan to‘ldirilsin.
 61. 635-band “200 metr” degan so‘zlardan keyin “(660 fut)” degan so‘zlar bilan to‘ldirilsin.
 62. 640-band quyidagi tahrirda bayon etilsin:
 “640. Yuklarni tashlash parashyutlar bilan yoki ularsiz amalga oshirilishi mumkin. Yuklarni parashyutlarda tashlash 150 metrdan (500 futdan) kam bo‘lmagan balandlikda amalga oshiriladi. HKlardan yuklarni parashyutsiz tashlashga quyidagi hollarda ruxsat etiladi:
 tekis joyda 25 metrdan (80 futdan) past bo‘lmagan balandlikda;
 tepalikli joylarda 50 metrdan (165 futdan) past bo‘lmagan balandlikda;
 tog‘li joylarda 100 metrdan (330 futdan) past bo‘lmagan balandlikda.
 Yuklarni vertolyotlardan tashlashga har qanday geografik sharoitlarda ham 25 metrdan (80 futdan) kam bo‘lmagan balandlikda tashlashga ruxsat etiladi.”.
 63. 642-band “300 metrdan” degan so‘zlardan keyin “(1000 futdan)” degan so‘zlar bilan to‘ldirilsin.
 64. 647-bandning “a” kichik bandi “100 metr” degan so‘zlardan keyin “(330 fut)” degan so‘zlar bilan to‘ldirilsin.
 65. 649-band “30 km” degan so‘zdan keyin “(16,2 d.mili)” degan so‘zlar bilan to‘ldirilsin.
 66. 652-band “150 metrdan” degan so‘zlardan keyin “(500 fut)” degan so‘zlar bilan to‘ldirilsin.
 67. 674-band quyidagi tahrirda bayon etilsin:
 “674. HKK uchishga qaror qilish vaqtida quyidagi chegaralanishlarni inobatga olishi shart:
 a) bulutlar pastki chegarasining balandligi parashyut bilan sakrashni bajarish balandligidan 100 metr (330 fut) baland bo‘lishi kerak;
 b) sakrashlarning minimal balandligi — 700 metr (2300 fut) bo‘lishi kerak. 700 metrdan (2300 futdan) past bo‘lgan balandlikdan sakrash har bir alohida hollarda faqat sakrashlar boshlig‘ining ruxsati bilan amalga oshiriladi. Ruxsatlar “HKK ma’lumotlar jurnali”da rasmiylashtiriladi.”.
 68. 691-bandning birinchi xatboshisi “10 metrgacha” degan so‘zlardan keyin “(35 futgacha)” degan so‘zlar bilan to‘ldirilsin.
 69. 692-band “10 metr” degan so‘zlardan keyin “(35 fut)” degan so‘zlar bilan to‘ldirilsin.
 70. 693-band quyidagi tahrirda bayon etilsin:
 “693. Muallaq turish va 10 metrgacha (35 futgacha) balandlikda parvoz qilish vertolyot sardorining minimumiga bog‘liq ravishda ko‘rish masofasi 500 metrdan kam bo‘lmaganda va bulutlar balandligi 50 metrdan (165 futdan) past bo‘lmaganda ruxsat etiladi.”.
 71. 695-band “10 metrdan” degan so‘zlardan keyin “(35 futdan)” degan so‘zlar bilan to‘ldirilsin.
 72. 753-bandning birinchi jumlasi quyidagi tahrirda bayon etilsin:
 “O‘YEHK havo haroratini belgilashda bulutning eng pastidagi qatlamni erdan 400 metr (1300 fut), ko‘rish masofasini kamida 5000 metr va yo‘nalishdagi parvozni to‘siqdan kamida 50 metr (165 fut) balandlikda belgilash tavsiya etiladi.”.
 73. 783-bandda “400 metrdan” degan so‘zlardan keyin “(1300 fut)” degan so‘zlar bilan to‘ldirilsin.
 74. 784-band “5 m/sek.dan” degan so‘zlardan keyin “(10 uz.dan)” degan so‘zlar bilan to‘ldirilsin.
 75. 785-band “300 metrdan” degan so‘zlardan keyin “(1000 futdan)” degan so‘zlar bilan to‘ldirilsin.
 76. 815 — band quyidagi tahrirda bayon etilsin:
 “815. 4-klassdagi HKlari va vertolyotlar guruhini ko‘chirish VPQ bo‘yicha quyidagi hollarda bajariladi:
 a) tekislik va tepalikli joylarda ko‘rish masofasi kamida 4 km va bulutlarning pastki chegarasi kamida 250 metr (820 fut) bo‘lganda;
 b) tog‘li hududda relyef balandligi 2000 metrgacha (6600 futgacha), ko‘rish masofasi kamida 5 km bo‘lgan, bulutlarning pastki chegarasi relyefning eng baland nuqtasidan 500 metrdan past bo‘lmaganida yoki relyefning balandligi 2000 metrdan (6600 futdan) baland bo‘lgan, ko‘rish masofasi 10 km dan kam bo‘lmagan, bulutlarning pastki chegarasi relyefning eng baland nuqtasidan 700 metrdan (2300 futdan) past bo‘lmaganda. Bunda HKdan bulutlarning pastki chegarasigacha bo‘lgan vertikal oraliq masofa barcha holatlarda 100 metrdan (330 futdan) kam bo‘lmasligi lozim.”. 
 77. 877-band “30 km” degan so‘zlardan keyin “(16,2 d.mili)” degan so‘zlar bilan to‘ldirilsin.
 78. 891, 893, 897 va 898-bandlar o‘z kuchini yo‘qotgan deb hisoblansin.
 79. 914-band “20 km” degan so‘zlardan keyin “(10,8 d.mili)” degan so‘zlar bilan to‘ldirilsin.
 80. 921-band “10 km dan” degan so‘zlardan keyin “(5,4 d.milidan)” degan so‘zlar bilan to‘ldirilsin.
 81. 923-band quyidagi tahrirda bayon etilsin:
 “923. Bulutlar ostidan parvozni amalga oshirishga faqat kunduz kunlari VPQ talablari doirasida jala yog‘inlari hududidan tashqarida ruxsat beriladi, agar:
 a) HK parvozi relyefli joylar va sun’iy to‘siqlar ustida haqiqiy xavfsiz balandlikdan kam bo‘lmasa, ammo barcha hollarda tekislik va tepalikli joylarda 200 metrdan (660 futdan) va tog‘li joylarda 600 metrdan (2000 futdan) kam bo‘lmasa;
 b) HKdan bulutlarning pastki chegarasigacha bo‘lgan vertikal oraliq masofa 200 metrdan (660 futdan) kam bo‘lmasa.”.
 82. 924-band “500 metrga” degan so‘zlardan keyin “(1650 futga)” degan so‘zlar bilan to‘ldirilsin.
 83. 926-band “15 km dan” va “50 km dan” degan so‘zlardan keyin tegishlicha “(8 d. milidan)” va “(27 d. milidan)” degan so‘zlar bilan to‘ldirilsin.
 84. 928-band “900 metrdan” degan so‘zlardan keyin “(3000 futdan)” degan so‘zlar bilan to‘ldirilsin.
 85. 929-band “10 km” degan so‘zlardan keyin “(5,4 d.mili)” degan so‘zlar bilan to‘ldirilsin.
 86. 930-band “30 km” degan so‘zlardan keyin “(16,2 d.mili)” degan so‘zlar bilan to‘ldirilsin.
 87. 936-bandning “v” kichik bandi “3 m/s” degan so‘zlardan keyin “(6 uz)” degan so‘zlar bilan to‘ldirilsin.
 88. 940-bandning “a” kichik bandi “50 km dan” degan so‘zlardan keyin “(27 d. milidan)” degan so‘zlar bilan to‘ldirilsin.
 89. 942-band “600 metr” degan so‘zlardan keyin “(2000 fut)” degan so‘zlar bilan to‘ldirilsin.
 90. 951-band “5 km” degan so‘zlardan keyin “(2,7 d. mili)” degan so‘zlar bilan to‘ldirilsin.
 91. 966-band “100 metrgacha” degan so‘zlardan keyin “(330 futgacha)” degan so‘zlar bilan to‘ldirilsin.
 92. 967-band “100 metrdan” degan so‘zlardan keyin “(330 futdan)” degan so‘zlar bilan to‘ldirilsin.
 93. 1-ilovaning 4-bo‘limi “300 km/soat” degan so‘zlardan keyin “(162 uz)” degan so‘zlar bilan to‘ldirilsin.
 94. 6-ilova 2-jadvalining (“Tutib olingan HK signallari va tutib olgan HK signal-buyruqlari”) to‘rtinchi signallar seriyasi qatorining tutib olingan HK harakatlari ustuni quyidagi tahrirda bayon etilsin:
 Kunduzi — UQY ustidan uchib o‘tishda aerodrom darajasidan 300 metrdan (1000 futdan) kam 600 metrdan (2000 futdan) ko‘p bo‘lmagan balandlikda shassilarni yig‘ib olish va aerodrom ustida doira bo‘ylab parvozda davom etish. 
 Kechasi — UQY ustidan uchib o‘tishda aerodrom darajasidan 300 metrdan (1000 futdan) kam 600 metrdan (2000 futdan) ko‘p bo‘lmagan balandlikda shassilarni yig‘ib olish va qo‘nish faralarini o‘chirib yoqish va aerodrom ustida doira bo‘ylab parvozda davom etish.Agar qo‘nish faralari bilan o‘chirib yoqishni iloji bo‘lmasa, mavjud har qanday chiroqlarni o‘chirib yoqish.
 Kunduzi — aerodrom (Vertolyot qo‘nish maydonchasi) ustidan 50 metrdan (165 futdan) kam va 100 metrdan (330 futdan) ortiq bo‘lmagan balandlikda uchib o‘tish hamda doira bo‘ylab uchishni davom ettirish.
 Kechasi — aerodrom (Vertolyot qo‘nish maydonchasi) ustidan 50 metrdan (165 futdan) kam 100 metrdan (330 futdan) ortiq bo‘lmagan balandlikda uchib o‘tishda qo‘nish faralari va aeronavigatsiya faralarini o‘chirib yoqish va doira bo‘ylab uchishni davom ettirish.”.
 95. 9-ilovaning “Talab etiladigan yonilg‘i miqdorini aniqlash” bo‘limida:
 qirq uchinchi xatboshi quyidagi tahrirda bayon etilsin:
 “EDTO qoidalari bo‘yicha parvozlarni bajaruvchi HK uchun yonilg‘ining belgilangan zaxirasi qatnov yonilg‘isi miqdorining 5% idan kam bo‘lmasligi kerak.”;
 quyidagi tahrirdagi xatboshi bilan to‘ldirilsin:
 “Arktika va Antarktidada parvozlar bajarilayotganida, shuningdek boshqa holatlarda qo‘shimcha yonilg‘i tegishli qo‘llanmalar talablariga muvofiq ekspluatantning parvozlarni bajarish bo‘yicha qo‘llanmasida belgilanadi.”.
 96. 12 — 14-ilovalar mazkur o‘zgartirish va qo‘shimchalarning 1 — 3-ilovalariga muvofiq tahrirda bayon etilsin.
 97. 15-ilovaning izohi “100 m” degan so‘zlardan keyin “(330 fut)” degan so‘zlar bilan to‘ldirilsin. 
 98. 16 — 20-ilovalar mazkur o‘zgartirish va qo‘shimchalarning 4 — 8-ilovalariga muvofiq tahrirda bayon etilsin.
 99. Mazkur o‘zgartirish va qo‘shimchalar O‘zbekiston Respublikasi Mudofaa vazirligi, Vazirlar Mahkamasi huzuridagi Gidrometeorologiya xizmati markazi va “O‘zbekiston havo yo‘llari” milliy aviakompaniyasi bilan kelishilgan.